  Анжелика Тихонова корреспондент Удмурт кун университетысь студентъёс 14-тӥ южтолэзе Москваын ортчем «Возьматы аслэсьтыд Россиядэ» III кун вожвылъяськонысь вормисьлэн Кубокеныз бертӥзы. Отчы «Туризм» но «Гостиничное дело» ӧръёсъя дышетскисьёс пыриськизы, ивортэ Удмурт кун университетлэн пресс-службаез. Вормон понна «Ми ӵошен» командалэн капитанэз, 2-тӥ курсын дышетскись Марина Кутьина трос лэсьтӥз. Со Росси конференцилэн огаз секцияз кыкетӥ инты басьтӥз, со сяна капитанъёс пӧлын вожвылъяськонын устоез луиз. Капитанъёслэн конкурссы ас улосысьтыд туризмъя трендъёс сярысь тодон-валанэз чакланъя вал. Юанъёсты али дырын сётъязы. Мынам юанэ вал Великий Устюглэн но Шарканлэн туризмъя герӟетсы сярысь. Сое пичи гинэ зангари буё керттэм люкетъя но синпелет гынсапегъёсъя тодоно вал Марина Кутьина, командалэн капитанэзУдмуртиысь студентъёс таӵе конкурсэ нырысьсэ пыриськизы. Озьы ке но, вормонэн бертӥзы. Со сяна, соос конкурсэ пыриськисьёсты улосмылэн сямъёсыныз, Удмуртиысь туризмен тодматӥзы. Тодэ вайытом, Удмуртиын туэ туристъёслы промышленной предприятиосъя маршрут кылдытозы.   Тегъёс: Туризм УдГУ Москва студентъёс Удмуртия Удмуртиысьтуризм  